lflage/wiki-talks huggingface dataset:
Arutelu:Ling

message: Minu arust ei saa hiina nimesid niimoodi ühte patta panna. Seal on erineva hääldusega ja tähendusega nimed. Metsavend 14. september 2023, kell 22:43 (EEST)
replies: text: Kirjutasin ingliskeelse Wikipedia baasil täpsustuse.Teomees (arutelu) 15. september 2023, kell 12:59 (EEST)
thread_title:  Hiina Ling
Arutelu:Eduard von Maydell

message: "Eestimaa poliitik." Baltisaksa riigitegelane oleks minu meelest täpsem. Velirand (arutelu) 16. september 2023, kell 09:35 (EEST)
replies: text: Poliitikuks on teda nimetatud vist seoses rüütelkonnaga seotud tegevuste tõttu?

text: Pakutud variant tundub mulle ebatäpsem ja kui öelda "riigitegelane", siis võiks olla pigem juba "Venemaa riigitegelane". Pikne 16. september 2023, kell 16:50 (EEST)
replies: text: : Siis võiks olla vähemalt Eestimaa kubermangu poliitik. Ma ei saa aru, miks nii mitmedki Vikipeedia autorid väldivad baltisakslaste nimetamist baltisakslasteks. Velirand (arutelu) 16. september 2023, kell 16:55 (EEST)
replies: text: :: Ma arvan, et keegi otseselt ei väldi, aga mõnikord on lihtsalt kindlam kasutada mingit teist kirjeldust. Inimese baltisakslaseks liigitamine tundub olevat siin-seal artiklites rohkem oletuslik (mittetalupoeg, saksapärane nimi, järlikult baltisakslane?). Sellest oli hiljuti veel paaris kohas juttu (nt Arutelu:Ernst Boustedt).

text: :: Võib-olla RobertRSMN soovib selgitada, miks ta siin just sellise kirjelduse valis. Pikne 16. september 2023, kell 17:31 (EEST)
thread_title:  Määratlus
Arutelu:Järvamaa mõisate loend

message: Miks on mõisu loetlevas artiklis hoopis kirikute pildid? Ülevaatlikuse mõttes mõisu rühmitades võib seda teha ka kirikukihelkondade kaupa, aga mõisad ja kihelkonnad (ammugi kirikuhooned) pole olemuslikult seotud, pole sama hierarhia eri tasemed. Üks on majandusüksus, teine usuorganisatsiooni üksus. Minnekon (arutelu) 17. september 2023, kell 13:18 (EEST)
replies: text: Need pildid võiks siit ja teistest mõisate loenditest eemaldada. Vt ka Arutelu:Harjumaa mõisate loend. Pikne 18. september 2023, kell 16:23 (EEST)
replies: text: : Kui oleks asjakohased pildid (mitte kirikute omad), siis tuleks kindlasti alles jätta. - Neptuunium ❯❯❯ arutelu 18. september 2023, kell 16:52 (EEST)

text: :Toetan, kirikukihelkonna artiklis oleks kihelkonnakiriku pilt asjakohane, mõisate loendis aga mitte NOSSER (arutelu) 18. september 2023, kell 20:20 (EEST)
thread_title:  Kirikud mõisate loendis
Arutelu:Katie Moon

message: Ta uus perekonnanimi on Katie Moon. Velirand (arutelu) 18. september 2023, kell 09:41 (EEST)
replies: text: Tuleb vastavad muudatused teha. Millal nimi muutus? --Andres (arutelu) 18. september 2023, kell 17:16 (EEST)
replies: text: : Inglise Vikipeedias on nimi muudetud 5. veebruaril 2023. Velirand (arutelu) 18. september 2023, kell 17:31 (EEST)
thread_title:  Uus perekonnanimi
Arutelu:Ukraina Presidendi Administratsiooni hoone

message: Varem oli selles hoones Ukraina Kompartei Keskkomitee. Vääriks ehk äramärkimist. Velirand (arutelu) 18. september 2023, kell 21:27 (EEST)
replies: text: Kindlasti. --Andres (arutelu) 18. september 2023, kell 21:38 (EEST)
thread_title:  Hoone varasem ajalugu
Arutelu:Lõikepind

message: Siia tulevad ka mõned üldmõiste lõikepind kohta käivad lingid. Velirand (arutelu) 18. september 2023, kell 22:25 (EEST)
replies: text: Selleks et seda parandada, tuleb üldmõiste kohta paar ridagi kirjutada. --Andres (arutelu) 19. september 2023, kell 13:03 (EEST)
thread_title:  Lingid
Arutelu:Keegel

message: Kas "keegel" on selle artikli järgi üldmõiste kõigi veeremängude kohta, või konkreetne reeglitega mäng?
Mida peaks tähendama viide "boolingule", mis viitab tagasi sellesamale lehele?
Kas ma võin võtta https://keegel.evml.ee/mis-on-sportkeegel/ ülevaatest siia kokkuvõtte teha? 
http://eki.ee/dict/ekss/index.cgi?Q=keegel annab sõnale "keegel" veel hoopis laiema tähenduse. Kurinurm (arutelu) 20. september 2023, kell 00:29 (EEST)
thread_title:  Puder ja kapsad, ehk mis on mis?
Arutelu:Booling

message: http://www.eki.ee/dict/vsl/index.cgi?Q=booling
bowling - booling ehk hobikeegel, mängitakse 10 kurikaga
Seega muutsin eelmise ümbersuunamise (=> Keegel) ära uueks (=> Bowling). Kurinurm (arutelu) 20. september 2023, kell 00:34 (EEST)
thread_title:  EKSS ütleb, et booling == bowling
Arutelu:Eriliste teenete eest Eesti kodakondsuse pälvinud inimeste loend

message: Arvan, et hoolimata "erilistest teenetest" ei ole kõik artikliväärilised ja neid ei pea linkima. Metsavend 20. september 2023, kell 11:40 (EEST)
replies: text: Lingi võib ära võtta, aga enne peaks veenduma, et isik ei vääri artiklit. Mõnikord on isik tuntud teise nime all, näiteks Tatiana Järvi on tuntud kui Tatjana Järvi. --Andres (arutelu) 20. september 2023, kell 12:44 (EEST)
thread_title:  Linkimine
Arutelu:Borodino (Eesti)

message: "Kihelkondlikult kuulus küla Hargla kihelkonda." – "Kihelkondlikult" on tarbetu kordus, vaja oleks hoopis konkreetset ajalist määratlust, MILLAL kuulus. Kuriuss (arutelu) 23. september 2023, kell 10:35 (EEST)
thread_title:  Vajab täpsustamist
Arutelu:Maksim Gorki

message: "Tulevane Tšehhoslovakkia president Tomas Garrig Masaryk vastas Maxim Gorkyga ja 1911 külastas teda Capris." – ei saa aru, mida ja miks on tahetud selle lausega öelda. Kuriuss (arutelu) 23. september 2023, kell 11:46 (EEST)
thread_title:  Mida tähendab?
Arutelu:Popasna lahing

message: Opasna või Popasna lahing? Octagon11 (arutelu) 23. september 2023, kell 20:24 (EEST)
replies: text: Popasna on õige. Parandan. --LeeMarx (arutelu) 23. september 2023, kell 20:28 (EEST)
thread_title:  Opasna?
Arutelu:Ernst-Karl Kõo

message: "... konverentsil (Tallinn, 1978) tunnustati tema tööd lastekardioloogia valdkonnas" – tunnustati millega? Kuidas? Milles tunnustamine seisnes? Kuriuss (arutelu) 24. september 2023, kell 18:10 (EEST)
thread_title:  Vajab täiendamist
Arutelu:Novorossia

message: Novorossija peaks olema õige nimetus. EKI LeeMarx (arutelu) 24. september 2023, kell 19:28 (EEST)
replies: text: KNAB-i järgi on peamine nimekuju Uus-Vene. Andreas003 (arutelu) 26. september 2023, kell 13:58 (EEST)
replies: text: :Selge. Kuid guugeldamise põhjal jääb mulje, et meedias eelistatakse kasutada sõnaühendit "Uus-Venemaa", muidugi ka "Novorossija". Sõnaühendit "Uus-Vene" ma üldse ei näinud. Minu meelest võiks artikli avalause alata KNAB-i põhivormiga. Artikli pealkirjaks aga panna "Novorossija". – Hirvelaid (arutelu) 26. september 2023, kell 15:17 (EEST)
replies: text: ::Nõus Andreas003 (arutelu) 26. september 2023, kell 15:41 (EEST)
"Uus-Vene" on üllatav, sest meie teeme vahet Vene (Russ) ja Venemaa (Rossija) vahet. --Andres (arutelu) 26. september 2023, kell 22:33 (EEST)

text: Küsi Pällilt :) – Hirvelaid (arutelu) 27. september 2023, kell 17:00 (EEST)
thread_title:  Nimetus
Arutelu:2023. aasta raketirünnak Musta mere laevastiku staabile

message: SSO on erioperatsioonijõudude nimetus, mitte väejuhatuse nimetus. Väejuhatus oleks siis KSSO. Octagon11 (arutelu) 25. september 2023, kell 23:35 (EEST)
thread_title:  SSO
Arutelu:Veepark

message: Kas veepark ja lõbustuspark on ikka sünonüümid? Velirand (arutelu) 26. september 2023, kell 11:36 (EEST)
replies: text: Loomulikult ei ole. --Andres (arutelu) 26. september 2023, kell 12:58 (EEST)
replies: text: : Minu meelest ka ei ole. Velirand (arutelu) 26. september 2023, kell 13:01 (EEST)
thread_title:  Kas on ikka sünonüümid
Arutelu:Janek Hepner

message: Ta suri Eesti aja järgi 18. septembril, kohaliku aja järgi 19. septembril. Kumb kuupäev peaks kajastuma avalauses (ja infokastis)? LeeMarx (arutelu) 26. september 2023, kell 19:38 (EEST)
replies: text: Meil ei ole selle kohta reegleid, aga tõenäoliselt tuleks lähtuda kohalikust ajast. --Andres (arutelu) 26. september 2023, kell 22:23 (EEST)
----
Kas esimeses lauses tohib surmakuupäev sellisel kujul olla, nagu praegu on? Velirand (arutelu) 18. oktoober 2023, kell 13:20 (EEST)

text: Jah, kui selle järel märgitud ka surmakoht. – Hirvelaid (arutelu) 18. oktoober 2023, kell 18:25 (EEST)

text: Surnud inimese puhul peavad kuupäevad ja kohad olema nimetavas. --Andres (arutelu) 18. oktoober 2023, kell 23:46 (EEST)
thread_title:  Surmaeg
Arutelu:Vladimir Solovjov (telesaatejuht)

message: "2022. aasta mais käis ta Venemaa relvajõudude poolt okupeeritud Mariupoli linnas, mis sai tuntuks pärast Solovjovi ühisfoto avaldamist Donetski Rahvavabariigi juhi Deniss Pušiliniga Iljitši nime kandvas suures metallurgiakombinaadis." – seosed vajavad selgemat sõnastust. Kuriuss (arutelu) 27. september 2023, kell 11:28 (EEST)
replies: text: Jah. Nähtavasti on mõeldud selle fakti teatavaksaamist. --Andres (arutelu) 27. september 2023, kell 16:36 (EEST)
 Pärast Venemaa sõjalise operatsiooni algust Süürias 2015. aasta sügisel on Solovjov olnud ainus saatejuht Venemaal, kes on teinud president Vladimir Putiniga intervjuu.
kuid ta ei jäänud ainsaks. --Wkentaur (arutelu) 11. mai 2024, kell 20:45 (EEST)
thread_title:  Vajab selgemat sõnastust
Arutelu:Natsionalnaja Media Gruppa

message: Artikli keelelink (vähemalt inglise oma) viib Kabajeva isikuartiklisse, mis ei peaks vast nii olema. Kuriuss (arutelu) 27. september 2023, kell 11:36 (EEST)
replies: text: Keelelingid on õiged, aga inglise vikis on niisugune ümbersuunamine. --Andres (arutelu) 27. september 2023, kell 16:34 (EEST)
thread_title:  Keelelink vale
Arutelu:Aleksei Mordašov

message: "2008. aastal asutas ta National Media Groupi." – Kas on kindel, et tema isiklikult ja üksi selle asutas? Vähemalt pealiskaudse otsinguga ei leia sellele väitele kinnitust. Kuriuss (arutelu) 27. september 2023, kell 11:40 (EEST)
thread_title:  Kas tõesti?
Arutelu:RTL aktuell

message: Kas sellises artiklis on ikka vaja tabeleid, kust me saame teada välismaise uudistesaate ilmateadustajate peasaatejuhi asetäitjad? Kuriuss (arutelu) 28. september 2023, kell 12:30 (EEST)
replies: text: Kui see info juba on, siis miks ka mitte. Aga see tabel vajab ajakohastamist. --Andres (arutelu) 28. september 2023, kell 12:36 (EEST)

text: Saatel on viis miljonit vaatajat ja kõik saatejuhid on tähelepanuväärsed. --Andres (arutelu) 28. september 2023, kell 12:39 (EEST)
thread_title:  Tabelite vajalikkus
Arutelu:Euroopa Liidus kujutiste kaubamärgina registreerimise piirangud

message: Palun lisatagu lihtsas keeles kontekst - mida tähendavad need registreerimise piirangud, miks neid vaja on või mismoodi kaubamärkide kasutamist mõjutavad. Praeg n hulk pooljuriidilist teksti, aga lihtsat ülevaadet teemast ei ole.
Need kohtupraktika näited... Miks need artiklis on? või mida annavad? ja miks nii täpselt? 194.126.99.34 28. september 2023, kell 12:54 (EEST)
replies: text: Jah, artikliga tuleb töötada.

text: Ma ei ole kindel, et kohtupraktika näited on ülearused. Normatiivakti täielikuks mõistmiseks on tarvis, kuidas kohtud on seda tõlgendanud. --Andres (arutelu) 28. september 2023, kell 13:00 (EEST)  
Pealkiri on imelik. --Andres (arutelu) 28. september 2023, kell 12:57 (EEST)
thread_title:  Artiklist on sissejuhatus puudu ja need kohtupraktika näited üle
Arutelu:Kerki

message: Alates 2017. aastast on linna nimi jälle Kerki. Velirand (arutelu) 29. september 2023, kell 13:55 (EEST)
replies: text: Palun tee parandused-täiendused. --Andres (arutelu) 29. september 2023, kell 18:17 (EEST)
thread_title:  Linna nimi
Arutelu:2023

message: milles põles ära üle 6800 hektari maad
replies: text: Mis mõttes maa põles ära? --Andres (arutelu) 29. september 2023, kell 17:54 (EEST)

message: Pole artiklisse lisatud:
* 8. jaanuar – In elections to the parliament of Benin, the Progressive Union for Renewal–Republican Bloc alliance retains a majority, but the opposition Democrats win back parliamentary representation.
* 22. jaanuar – Brahim Ghali is re-elected as secretary general of the Polisario Front and president of the Sahrawi Arab Democratic Republic.
* 5. veebruar – The incumbent UNM party led by Brigitte Boccone-Pagès wins all 24 national council seats in the Monegasque general election.
* (Sport) 7. veebruar – LeBron James (pictured) surpasses Kareem Abdul-Jabbar to become the all-time leading scorer in the National Basketball Association.
* 16. aprill – In Finland, Unit 3 of the Olkiluoto Nuclear Power Plan, Europe's largest nuclear reactor, begins regular operation after eighteen years of delayed construction.
* juuni – Former US president Donald Trump is indicted after a special counsel investigation charges him with mishandling classified documents.
* september – The Ministry of Foreign Affairs of Poland is accused of involvement in a cash-for-visa corruption scandal
--Raamaturott (arutelu) 26. detsember 2023, kell 02:13 (EET)
thread_title:  Muud sündmused
Arutelu:Indoneesia pass

message: "Erandite kohaselt võivad vastsündinud kodanikud omada kahekümnendat rahvust (kaasa arvatud Indoneesia) kuni kaheksateistkümnenda sünnipäevani, mille järel tuleks otsustada, kas valida kodakondsus." Mida see tähendab? Kuriuss (arutelu) 30. september 2023, kell 13:25 (EEST)
replies: text: Masintõlge tõenäoliselt. Kuni kaheksateistkümnenda sünnipäevani tohib omada topeltkodakondsust. Velirand (arutelu) 30. september 2023, kell 13:35 (EEST)
replies: text: : See ei ole ka päris loogiline, sest kui nii, siis otsustada tuleks varem.

text: : Indoneesia kodakondsusest tuleks rääkida teises artiklis. --Andres (arutelu) 30. september 2023, kell 15:49 (EEST)
thread_title:  Mida tähendab?
Arutelu:David Bohm

message: Miks on teoste loetelus pealkirjad ainult eesti keeles? Velirand (arutelu) 1. oktoober 2023, kell 09:56 (EEST)
replies: text: Pole tähtis, miks, igatahes ei tohiks olla. --Andres (arutelu) 1. oktoober 2023, kell 10:05 (EEST)
thread_title:  Teoste keel
Kategooria arutelu:Tartu Ülikooli ajaloo-keeleteaduskonna vilistlased

message: Miks minu nimi Valve-Liivi Presjärv-Kingisepp  puudub Tartu Ülikooli ajaloo-keeleteaduskonna vilistlaste nimekirjast. Lõpetasin eesti filoloogina ülikooli 1959. aastal.  2001:7D0:87D2:9680:44CD:2637:556F:5F2E 1. oktoober 2023, kell 12:06 (EEST)
thread_title:  Miks minu nimi Valve-Liivi Presjärv (aastast 1962 Kingisepp) puudub Tartu Ülikooli ajaloo-keeleteaduskonna vilistlaste nimekirjast? Lõpetasin ülikooli eesti filoloogina 1959. aastal.
Arutelu:Andreas Ventsel

message: "Tõepõhjahäkaton" – kust see nimetuse kuju pärit on? Kuriuss (arutelu) 1. oktoober 2023, kell 14:06 (EEST)
replies: text: "post-truth" oleks nagu tõejärgne. Velirand (arutelu) 3. oktoober 2023, kell 09:41 (EEST)
thread_title:  Tõepõhjahäkaton
Arutelu:Tiiu Sinipalu

message: Kumba nime nüüd siis kasutama peaks? ...  Mona 1. oktoober 2023, kell 17:00 (EEST)
replies: text: Sinipalu 91.129.104.135 2. oktoober 2023, kell 21:17 (EEST)
replies: text: :Kas Ivanova on endine nimi? --Andres (arutelu) 2. oktoober 2023, kell 21:59 (EEST)
replies: text: :: kui guugeldada, siis Ivanova peaks olema abieluga saadud nimi. Kas ta on endine Ivanova ja nüüd jälle Sinipalu??? Just viimaste aastate allikad kirjutavad ka nii erinevalt ... --Mona 2. oktoober 2023, kell 23:59 (EEST)
thread_title:  Nimi
Arutelu:Papli tänav (Pärnu)

message: "Villad Kuuse ja Side tänava vahelisel lõigul rajati 1930. aastatel linnaarhitekt Olev Siinmaa nõudmiste järgi." Tuleks konkretiseerida (ja lisada sellekohased viited), kas Siinmaa oli nende villade arhitekt või mingi piirkonna üldplaneeringu autor või tähendasid need "nõudmised" lihtsalt linnaarhitekti kooskõlastust. Kuriuss (arutelu) 3. oktoober 2023, kell 10:24 (EEST)
thread_title:  Vajab täpsustamist
Arutelu:Ühistranspordi kaart

message: Kas kogu artikkel on ChatGPT looming? Kui palju kustutada? Metsavend 3. oktoober 2023, kell 12:59 (EEST)
replies: text: Viitena see muidugi ei kõlba. Artikli tekst on iseenesest asjalik, v.a. mõni erand (paari väidet on vaja pärisallikatest kindlasti kontrollida). Tuleks jätta viitamata malliga. Samas võib vaielda, kas see artikkel peaks olema sellise pealkirja all ning mitte mõne teise artikli osa.

text: Võtsin välja:
* Oluline on märkida, et kaartide kujundus, sisu ja kättesaadavus võivad erineda erinevates linnades ja riikides. Seega on kõige parem pöörduda konkreetse transpordisüsteemi või linna ametlike kanalite poole, et saada ajakohast ja täpset teavet ühistranspordi kaartide kohta vastavas piirkonnas
* Ühistranspordi kaardid leiutati 19. sajandi alguses.
* Ülemaailmselt hakati ühistranspordi kaarte kasutama 1930. aastal.
- Neptuunium ❯❯❯ arutelu 3. oktoober 2023, kell 13:10 (EEST)
----
Siia ei tule ühtegi linki. 
Kas Tallinna roheline kaart ei ole ühistranspordi kaart? --Andres (arutelu) 3. oktoober 2023, kell 14:43 (EEST)

text: Ma arvan, et see on 'ühistranspordikaart'. --Metsavend 3. oktoober 2023, kell 15:08 (EEST)
Ühistranspordi kaart on tavaliselt trükitud või elektrooniline dokument, mis sisaldab teavet bussiliinide, peatuste ja sõidugraafikute kohta.

text: See definitsioon ei ole õige, sest see võib olla ka sõiduplaan. Samas, kaardil ei ole tavaliselt sõiduplaani. --Andres (arutelu) 3. oktoober 2023, kell 16:01 (EEST)
---
Oih, mul oli algselt millegipärast tunne, et jutt käib sõidudokumendist. Lihtsalt artiklit stiilis "bussiplaan" ei ole kyll vaja. - Neptuunium ❯❯❯ arutelu 6. oktoober 2023, kell 13:09 (EEST)

text: Minu arvates on see legitiimne teema, sõiduplaan samuti. --Andres (arutelu) 7. oktoober 2023, kell 01:15 (EEST)
replies: text: : Sellise artikli olemasolul võiks siinsest asjast seal rääkida. - Neptuunium ❯❯❯ arutelu 9. oktoober 2023, kell 13:52 (EEST)
replies: text: ::Sõiduplaan ja kaart on täiesti erinevad asjad. --Andres (arutelu) 9. oktoober 2023, kell 19:25 (EEST)
replies: text: ::: Ometigi kasutatakse kaarti just seal illustratsioonina. Ja "Ühistranspordi kaart" ju kujutabki eelkõige sõiduplaani. - Neptuunium ❯❯❯ arutelu 9. oktoober 2023, kell 19:35 (EEST)
replies: text: :::: Ei! Ma ei tea, kas Sa elad Tallinnas. Siin on bussipeatustes ühistranspordi kaart eraldi ja sõiduplaanid eraldi. Neil asjadel on erinevad otstarbed. See ei tähenda muidugi, et nad ei või koos olla.

text: :::: Peale selle on olemas ka ühistranspordi plaanid, eriti metrooliinide plaanid ehk skeemid. --Andres (arutelu) 10. oktoober 2023, kell 01:20 (EEST) 
--Andres (arutelu) 10. oktoober 2023, kell 01:20 (EEST)
thread_title:  ChatGPT
Arutelu:Jäähoki 1920. aasta suveolümpiamängudel

message: "Mäng koosnes ... seitsmest mängijast meeskonna kohta" – nii ei ole õige öelda. (Ma ise ei tiku parandama, kuna ei tunne ei vanu ega uusi jäähoki reegleid.) Kuriuss (arutelu) 4. oktoober 2023, kell 10:06 (EEST)
thread_title:  Vajab selgemat sõnastust
Arutelu:Aganaleib

message: Ma kahtlustan, et sellist leiba söödi ka väljaspool Eesti ala, ja leiba ainult Eestiga seostav definitsioon tuleb sellest, et kasutatud allikas on spetsiifiliselt Eesti ala etnograafiale keskenduv teos. Minnekon (arutelu) 6. oktoober 2023, kell 15:41 (EEST)
thread_title:  Ainult Eestis?
Arutelu:Talvi Johani

message: isa ja venna nimed on Andrus Johani artiklis. kust need sinna said, ma ei tea. aga usaldan seda infot. Ave Maria (arutelu) 7. oktoober 2023, kell 15:43 (EEST)
replies: text: Ehk keegi leiab sellele kinnituse, et lugejad ei peaks öeldut pimesi usaldama. --Minnekon (arutelu) 8. oktoober 2023, kell 18:24 (EEST)
thread_title:  suguvõsa
Arutelu:Katariina Krjutškova

message: Aasta ajakirjanikku EI VALITA (st lugejad ei hääleta ajakirjanike poolt nende populaarsuse/meeldivuse järgi), vaid see on ajakirjandusauhind, mille žürii MÄÄRAB konkreetsete silmapaistvate ajakirjanduslike üllitiste eest. Kuriuss (arutelu) 7. oktoober 2023, kell 18:47 (EEST)
thread_title:  Aasta ajakirjanik
Arutelu:Solaris (romaan)

message: Kui keegi saab aru, millised on Snaudi ja Sartoriuse "külalised", võib vabalt täiendada Minule jäi pisut ebaselgeks Violanta22 (arutelu) 8. oktoober 2023, kell 14:02 (EEST)
replies: text: Hea küll. Lemi kodulehelt võib lugeda, et neid polegi raamatus selgelt kirjeldatud. Violanta22 (arutelu) 11. veebruar 2024, kell 14:40 (EET)
thread_title:  Teiste teadlaste külalised
Arutelu:Killerite kiirrong

message: palun süžee esimene lauseosa ümber sõnastada, muidu kõlab väga nagu komöödia aga ometi ju öeldakse, et on põnevusfilm. Ave Maria (arutelu) 8. oktoober 2023, kell 23:50 (EEST)
thread_title:  süžee
Arutelu:Jüri Leppik

message: "Ta on kolmandat ametiaega Eesti Advokatuuri juhatuse liige." – suhtelise ajamääratluse asemel tuleks entsüklopeedias kasutada aastaarve. Kuriuss (arutelu) 9. oktoober 2023, kell 13:35 (EEST)
thread_title:  Aeg vajab täpsemat määratlust
Arutelu:Nora Ikstena

message: Teoste pealkirjad "Elu pühitsus" ja "Emapiim" peaksid ka infokastis olema jutumärkides. Kuriuss (arutelu) 9. oktoober 2023, kell 22:54 (EEST)
replies: text: Ma ei tea, kas Wikidata infokasti annab muuta. --Andres (arutelu) 10. oktoober 2023, kell 00:32 (EEST)

text: Proovisin muuta, ei oska. --Andres (arutelu) 10. oktoober 2023, kell 00:35 (EEST)
replies: text: :Tänan proovimise eest. Mina infokastide tegemise tehnilist külge ei tunne, aga arvan, et kuna Wikidata andmed põhjustavad infokastides keelevigade ja üldistusloogikat rikkuvate valikutega nii palju ebameeldivusi, siis ei peaks seal Wikidata andmeid sellisel kujul kasutama. Kas selle soovituse võiks mingisse Vikipeedia juhendisse sisse kirjutada? Kuriuss (arutelu) 10. oktoober 2023, kell 13:15 (EEST)
replies: text: :: Meil ei ole konsensust selles asjas. Adeliine kaitseb Wikidata infokaste selle põhjendusega, et kui me vigadest ei teata, siis ei saa neid täiustada. Ma ei saa aru, millest ja kuhu tuleb teatada. Ivo ründab neid ägedalt. --Andres (arutelu) 11. oktoober 2023, kell 20:23 (EEST)

text: : Kui parasjagu ei oska või ei saa Wikidatas parandada, siis lihtsalt asendage Wikidata infokast tavalise infokastiga või kui mallis ei ole eriti andmeid või seal on esiletõstmiseks andmed halvasti valitud, siis lihtalt eemaldage mall või jätke alles ainult pilt.

text: : Sagedasemad või lihtsalt korduvad probleemid seoses Wikidata infokastiga võiks välja tuua eeskätt malli arutelus (Malli arutelu:Infokast persoon/Wikidata). Üksikute artiklite juurde kaovad sellised märkused ära  ja kui probleemidest pole piisavalt head ülevaadet, siis võibki jääda kergesti mulje, et probleem on ainult või eestkätt teatud andmetes, mida on vaja parandada-täiendada või lihtsalt selles, et malli kood vajab veidike silumist.

text: : Antud juhul ei ole Wikidatas viga. Jutumärgid tuleks lisada siin malli kaudu, aga automaatselt on seda väga keeruline teha (vt malli arutelu). Pikne 11. oktoober 2023, kell 21:19 (EEST)
thread_title:  Teoste pealkirjad
Arutelu:Milad Mohammadi

message: perekonnanimi on vist õigesti Moḩammadī aga eesnimi... Ave Maria (arutelu) 10. oktoober 2023, kell 12:15 (EEST)
replies: text: Mīlād. --Andres (arutelu) 11. oktoober 2023, kell 20:27 (EEST)
thread_title:  nime õiekiri
Arutelu:Signaaliülekanne

message: Äkki keegi adminnidest saab aidata lehekülje linkimisega inglisekeelse Wiki-ga? https://en.wikipedia.org/wiki/Signal_transduction Mul näitab, et õigusi pole. Darja.Lavogina (arutelu) 11. oktoober 2023, kell 16:20 (EEST)
replies: text: Nüüd on vast korras. Ivo (arutelu) 11. oktoober 2023, kell 16:37 (EEST)
replies: text: :Tänud! Darja.Lavogina (arutelu) 11. oktoober 2023, kell 17:35 (EEST)
thread_title:  Lehekülje linkimine inglisekeelse versiooniga 

message: Vaatasin, et hetkel võeti ära täpsustus, et tegemist on signaaliülekandega biokeemia kontekstis. Minu meelest eksisteerib veidi sarnane või lausa väga sarnane mõiste ka signaalitöötluse valdkonnas, vt nt https://ois.ee/et/curriculum-subject/view?curriculum_id=3&subject_id=137&year=2013 . Keegi tehnikaspetsialist võiks kommenteerida, kas pealkirjas peaks või ei peaks täpsustama, et antud leheküljel kirjutatakse lahti biokeemilise mõiste tähendus. Kategooriad ja selgitus ise muidugi vihjavad sellele niikuinii.  Darja.Lavogina (arutelu) 12. oktoober 2023, kell 08:29 (EEST)
replies: text: Kui tekib artikkel teise mõise kohta, siis võib ju ka see olla täpsustusega. Hetkel on lingid korras ning otseselt pole vajadust muretseda artikli nimetamise pärast. Ivo (arutelu) 12. oktoober 2023, kell 09:56 (EEST)
thread_title:  Biokeemiast laiem mõiste?